open-index/open-wikipedia-markdown huggingface dataset:
Νιρβάνα

Η **Νιρβάνα** είναι λέξη σανσκριτική που έχει ληφθεί ως θρησκευτικός-φιλοσοφικός όρος, που σημαίνει γενικά: "*σβέση φλόγας*".

## Ερμηνεία
### Θρησκευτικός όρος
Υιοθετήθηκε από τον Βουδισμό και τον Τζαϊνισμό. Χαρακτηρίζει μια κατάσταση που επιτυγχάνεται με την άσκηση και εξαλείφει τον πόνο (που οφείλεται στο κάρμα) της γέννησης και του θανάτου στον κύκλο των αναγεννήσεων του ανθρώπου. Η νιρβάνα διαπιστώνεται τότε στην *αφύπνιση* ή *φώτιση* (μπόντι), με την οποία όλα τα στοιχεία της ύπαρξης φαίνονται καθορισμένα και, κατά συνέπεια, δεν έχουν λόγο ύπαρξης, ακόμα και το *εγώ* αποκαλύπτεται ως μία απατηλή συνένωση πέντε ομάδων ψυχο-μορφικών στοιχείων (σκάντα).

Στον αρχέγονο Βουδισμό, η νιρβάνα ισοδυναμούσε κυρίως με την εκμηδένιση και την εξαφάνιση του πόνου (ντούχκα) που είναι συνδεδεμένος με την επίγεια ζωή των αισθητών αντιλήψεων, της επιθυμίας (κάμα) και της δίψας (τρίσνα) της εμπειρίας. Ο βουδισμός *μαχαγιάνα* θεωρεί τη νιρβάνα ως μια απόλυτη κατάσταση, στην οποία το αρχέγονο φως της Συνείδησης (πραμπασβάρα-τσίττα) μοιάζει να έχει προέλθει από το κενό (σούνια), πέρα από τη διαφοροποίηση του *είναι* και του *μη είναι*. Η νιρβάνα αποτελεί το αποκορύφωμα του διαλογισμού και θεωρείται μια αρκετά αφηρημένη και αμφίσημη έννοια, για την οποία οι βουδιστές του ρεύματος *μαχαγιάνα* πρεσβεύουν ότι γίνεται κατανοητή μόνο όταν βιωθεί.

### Φιλοσοφικός όρος
Σύμφωνα με το φιλοσοφικό λεξικό του Ανδρούτσου ο όρος αυτός χαρακτηρίζει τη βουδιστική απάρνηση κάθε εγκόσμιας επιθυμίας, παντός γήινου, και κατά συνέπεια και η εξαφάνιση αυτού του ανθρώπου στο μηδέν δια της οποίας και επέρχεται η απολύτρωση από τα δεινά της ζωής και του κόσμου(*)

## Πηγές
* *Νεώτερον Εγκυκλοπαιδικόν Λεξικόν Ηλίου* τ. 14ος σ.465

Κατηγορία:Βουδιστική ορολογία
Κατηγορία:Θρησκευτική φιλοσοφία και δόγματα
Κατηγορία:Φιλοσοφικές έννοιες
Εθνόσημο του Σάο Τομέ και Πρίνσιπε

right|thumb|300px|Το εθνόσημο του Σάο Τομέ και Πρίνσιπε.
Το **εθνόσημο του [[Σάο Τομέ και Πρίνσιπε]]** καθιερώθηκε το 1977. Ανάμεσα στα στοιχεία του είναι το φοινικόδεντρο. Στο επάνω μέρος του βρίσκεται ένα μπλε αστέρι, σύμβολο του Ατλαντικού Ωκεανού, στον οποίον βρίσκονται τα νησιά. Υπάρχει επίσης το ρητό «Ενότητα, πειθαρχία, εργασία» στην πορτογαλική γλώσσα. Οι υποστηρικτές του θυρεού είναι δύο πτηνά. Ακριβώς από πάνω από το εθνόσημο είναι γραμμένο στα πορτογαλικά το επίσημο όνομα της χώρας όταν καθιερώθηκε το εθνόσημο.

## Παραπομπές


Σάο Τομέ και Πρίνσιπε
Κατηγορία:Εθνικά σύμβολα του Σάο Τομέ και Πρίνσιπε
Συγκρότημα εκτοξεύσεων 18

Το ***συγκρότημα εκτοξεύσεων*** πυραύλων με τον αριθμό ***LC-18*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα.

## Ιστορικό
Το συγκρότημα χτίστηκε το 1956, αρχικά με μόνο μια εξέδρα εκτοξεύσεων, την LC-18Α. ΉΤαν προορισμένη για πυραύλους τύπου Vanguard, χρησιμοποιήθηκε όμως για δυο χρόνια ως εξέδρα εκτόξευσης πυραύλων Viking. Πρώτη εκτόξευση πυραύλου Vanguard έγινε στις 23 Οκτωβρίου 1957 και ώρα 19:22 UTC.

Η δεύτερη εξέδρα, η LC-18Β, άρχισε να λειτουργεί στις 4 Ιουνίου 1958. Ενώ η εξέδρα Α παρέμεινε για την εκτόξευση πυραύλων Vanguard, η εξέδρα Β εξυπηρετούσε μόνον πυραύλους τύπου Thor DM-18. Στις 18 Σεπτεμβρίου 1959 έγινε η τελευταία εκτόξευση πυραύλου Vanguard από την LC-18A. Έπειτα ακολούθησαν για λίγους μήνες εκτοξεύσεις πυραύλων Thor-DM 18, και η εξέδρα έκλεισε για περίπου ένα χρόνο. Με την επαναλειτουργία της και μετά, η εξέδρα Α εξυπηρετούσε πυραύλους Blue Scout Junior και η εξέδρα B Blue Scout 1 und 2.

## Περιγραφή του συγκροτήματος
Η δομή του συγκροτήματος είναι απλή. Περιλαμβάνει δυο εξέδρες, την εξέδρα LC-18Α και την εξέδρα LC-18Β. Οι εξέδρες είναι απλά βάσεις από μπετόν με εγκαταστάσεις εκτόξευσης πάνω τους.

### Η εξέδρα εκτόξευσης 18-A
Ο πύραυλος είναι προσαρτημένος σε έναν μεταλλικό σκελετό ύψους πέντε μέτρων. Δίπλα είναι ένα μικρό υπόστεγο με εξοπλισμό, και πιο δίπλα βρίσκεται ένας κινητός πύργος εργασιών και συντήρησης, με έναν γερανό στην κορυφή του.

### Η εξέδρα εκτόξευσης 18-B
Ο πύργος συντήρησης μοιάζει με αυτόν του συγκροτήματος LC-17. Ένας γερανός στο πλάι του πύργου φορτώνει τον πύραυλο, για να του βάλει π.χ. το διαστημόπλοιο ή την τελική βαθμίδα.
## Χρονολογία εκτοξεύσεων

## Εξωτερικοί σύνδεσμοι
* Launch Complex 18 CCAFS-Tour (αγγλ.)
* LC-18 στον Astronautix.com (αγγλ.)

Κατηγορία:Συγκροτήματα εκτόξευσης πυραύλων Κέιπ Κανάβεραλ
Simple Plan

Οι **Simple Plan** είναι καναδικό pop punk συγκρότημα από το Μόντρεαλ του Κεμπέκ. Το συγκρότημα έχει εκδώσει τέσσερα studio albums, τα *[[No Pads, No Helmets...Just Balls]]* (2002), *[[Still Not Getting Any...]]* (2004),*[[Simple Plan (άλμπουμ)|Simple Plan]]* (2008) και *[[Get Your Heart On]]* (2011), και άλλα δύο live albums, τα *Live in Japan* 2002 (2003) και *MTV Hard Rock Live* (2005). Αυτή την στιγμή το συγκρότημα ηχογραφεί το τρίτο του album. Είναι γνωστοί για τα τραγούδια No Love, Your Love is Just a Lie, Save You και Welcome to my Life.

## Σχηματισμός του συγκροτήματος (1995-2002)
Οι Simple Plan ξεκίνησαν το 1995 με το σχηματισμό μιας μπάντας με όνομα *"Reset"* από τους σχολικούς φίλους **Pierre Bouvier**, **Charles-André (Chuck)** **Comeau** και **Adrian White**. Οι *Reset* συμμετείχαν σε tour στον Καναδά με μπάντες όπως οι **MxPx**, **Ten Foot Pole**, και **Face to Face**,με σκοπό να αποκτήσουν δημοσιότητα. Το πρώτο τους album:*No Worries* εκδόθηκε το 1997, και ο Comeau σύντομα άφησε την μπάντα για να πάει να σπουδάσει. Δύο χρόνια αργότερα ο Comeau συναντήθηκε με τούς σχολικούς του φίλους *Jean-François (Jeff) Stinco* και *Sébastien (Seb) Lefebvre* , οι οποίοι είχαν δικά τους ξεχωριστά συγκροτήματα,και αποφάσισαν από κοινού να δημιουργήσουν την μπάντα. Στο τέλος του 1999, ο Comeau kai o Bouvier συναντήθηκαν σε μια συναυλία του Sugar Ray, και ο Bouvier άφησε τους *Reset* για να μπει στην μπάντα του Comeau. Ο David Desrosiers (bassist) αντικατέστησε τον Bouvier στους Reset, αλλά όταν του ζητήθηκε να γίνει μέλος στην μπάντα του Comeau, μετά από έξι μήνες άφησε και αυτός τους Reset. Αυτό επέτρεψε στον Bouvier, που τραγουδούσε και συγχρόνως έπαιζε μπάσο, να συγκεντρωθεί μόνο στο τραγούδι.

Η προέλευση του ονόματος του συγκροτήματος δεν είναι σαφής. Τα μέλη του έχουν δώσει διαφορετικές απαντήσεις σε αυτό το ερώτημα,συμπεριλαμβανομένου ότι το σκέφτηκαν από την συμπάθειά τους για την ταινία *A Simple Plan*, και ότι ο σχηματισμός αυτού του συγκροτήματος ήταν το εύκολό τους σχέδιο (Simple Plan) για να αποφύγουν να έχουν μια "πραγματική" δουλειά, και ότι το όνομα είχαν σχεδιάσει να είναι προσωρινό, αλλά ποτέ δεν σκέφτηκαν κάτι καλύτερο, και με τις εμφανίσεις να πλησιάζουν το συγκρότημα χρειαζόταν ένα όνομα.

## Εξωτερικοί σύνδεσμοι
* Επίσημη ιστοσελίδα 

Κατηγορία:Καναδικά punk rock συγκροτήματα
Κατηγορία:Emo συγκροτήματα
Κρηθέας

Στην Αρχαία ελληνική μυθολογία ο **Κρηθέας** ήταν γιος του Αιόλου (γιου του Έλληνος και της Εναρέτης ή της Λαοδίκης. Υπήρξε αδελφός του Αθάμαντος, του Σισύφου, του Σαλμωνέως και του Περιήρους. Ο Κρηθέας ήταν ο ιδρυτής και ο πρώτος βασιλιάς της Ιωλκού. Πήρε για σύζυγό του την ανεψιά του Τυρώ και απέκτησαν μαζί τρεις γιούς και μία κόρη: Αίσονας (πατέρα του Ιάσονα), Αμυθάονας, τον Φέρη και Μύρινα, η οποία παντρεύτηκε τον Θόαντα. Αναφέρεται ότι η η Τυρώ είχε εξωσυζυγική σχέση με τον θεό Ποσειδώνα, και από αυτόν γέννησε τους Πελία και Νηλέα, οι οποίοι όμως αναφέρονται από ορισμένες πηγές και ως γιοί του Κρηθέα. Σύμφωνα με μία ανεξάρτητη παράδοση, η σύζυγος του Κρηθέα ονομαζόταν Δημοδίκη ή Βιαδίκη. Εξάλλου, ο Κρηθέας είχε έλθει σε δεύτερο γάμο με τη Σιδηρώ.

## Γενεαλογία

## Παραπομπές


## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969.
* Hamilton, Edith (1942). Mythology. Little, Brown and Company.

Κατηγορία:Μυθικοί βασιλείς της Ιωλκού
Άμπελος

Το όνομα **Άμπελος** μπορεί να αναφέρεται:

* Στο φυτό, κοινώς αμπέλι.

## Γεωγραφία
* Στην Άμπελο, πόλη της αρχαίας Κρήτης στο σημερινό νομό Λασιθίου 
* Στη νησίδα Άμπελος στον Κορινθιακό κόλπο.
* Στο όρος Άμπελος της Σάμου ή αλλιώς Καρβούνης. 
* Στη νησίδα Άμπελος Σύρου.  
* Στο ακρωτήριο Άμπελος στη Χαλκιδική.  

## Οικισμοί
Στα παρακάτω χωριά της Ελλάδας:

*Άμπελος Αχαΐας, πρώην: Βαλκουβίνα.
*Άμπελος Γαύδου
*Άμπελος Ζακύνθου
*Άμπελος Ιωαννίνων
*Άμπελος Καρδίτσας, πρώην: Κασνέσι.
*Άμπελος Σάμου, πρώην: Νενέδες.
*Άμπελος Χίου

## Δείτε επίσης

*Άμπελοι Σερρών

Κατηγορία:Αποσαφηνίσεις ελληνικών τοπωνυμίων
Πελάγιος

Το όνομα **Πελάγιος** (ετυμολογικά από το «Πελαγαίος») μπορεί να αναφέρεται σε:

* πάπας Πελάγιος Α΄
* πάπας Πελάγιος Β΄
* Πελάγιος Γκαλβάνι καρδινάλιος, ηγέτης της Ε' Σταυροφορίας
* Πελάγιος, Βρετανός θεολόγος γνωστός για την προώθηση ενός συστήματος δογμάτων (που ονομάστηκε Πελαγιανισμός από τους αντιπάλους του) που έδινε έμφαση στην ανθρώπινη επιλογή στη σωτηρία και αρνούνταν το προπατορικό αμάρτημα
* Πελάγιος των Αστουριών Βησιγότθος βασιλιάς στις Αστούριες
Σαΐτ Φαΐκ Αμπασιγιανίκ

Ο **Σαΐτ Φαΐκ Αμπασιγιανίκ** (τουρκικά: *Sait Faik Abasıyanık*, Ανταπαζάρι, 18 Νοεμβρίου 1906 - 11 Μαΐου 1954) ήταν ένας από τους μεγαλύτερους Τούρκους συγγραφείς διηγημάτων και ποίησης.

Έλαβε την εκπαίδευσή του στο διεθνώς φημισμένο λύκειο Ιστανμπούλ Ερκέκ Λισεσί. Το 1928 γράφτηκε στο τμήμα Τουρκολογίας στο Πανεπιστήμιο της Κωνσταντινούπολης, αλλά υπό την πίεση του πατέρα του έφυγε στην Ελβετία το 1930 για να σπουδάσει οικονομικά. Άφησε τις σπουδές και πήγε για τρία χρόνια στη Γκρενόμπλ της Γαλλίας, εμπειρία που είχε βαθύ αντίκτυπο στην τέχνη και τον χαρακτήρα του. Μετά την επιστροφή του στην Τουρκία δίδαξε Τούρκικα στο Αρμενικό Σχολείο για Ορφανά Halıcıoğlu, ενώ προσπάθησε να εκπληρώσει και την επιθυμία του πατέρα του να ανοίξει επιχειρήσεις αλλά απέτυχε. Μετά το 1934 αφοσίωσε τη ζωή του στη συγγραφή. Δημιούργησε μια δική του νέα γλώσσα και έφερε νέα πνοή στην Τουρκική διηγηματογραφία με τις σκληρές αλλά ανθρωπιστικές προσωπογραφίες εργατών, παιδιών, ανέργων, φτωχών. Μείζον θέμα στα έργα του ήταν η θάλασσα και περνούσε το μεγαλύτερο μέρος του χρόνου του στο Μπουργάζ Αντά (ένα από τα Πριγκιπόννησα στη Θάλασσα του Μαρμαρά). Ήταν τιμητικό μέλος της Διεθνούς Κοινότητας Μαρκ Τουέιν του Σεντ Λούις στο Μισσούρι. 

Ο Σαΐτ Φαΐκ κληροδότησε την περιουσία του στο Σχολείο Darüşşafaka για ορφανά. Το ίδρυμα Σαΐτ Φαΐκ διευθύνεται ακόμη από το Σχολείο Darüşşafaka, το οποίο διατηρεί το σπίτι του στο Μπουργάζ ως Μουσείο Σαΐτ Φαΐκ και από το 1954 απονέμει το ετήσιο Λογοτεχνικό Βραβείο Σαΐτ Φαΐκ για την καλύτερη συλλογή διηγημάτων. Το πρώτο Λογοτεχνικό Βραβείο Σαΐτ Φαΐκ πήγε στο "Gazoz Ağacı" του Σαμπαχαττίν Κουντρέτ Ακσάλ. Το βραβείο έχει μεγάλο κύρος και έχει δοθεί μέχρι σήμερα σε μερικούς από τους καλύτερους Τούρκους συγγραφείς όπως οι Πινάρ Κίουρ, Τομρίς Ουγιάρ και άλλους. 

## Εργογραφία

### Διηγήματα
* Semaver 1936,
* Sarnıç 1939, 
* Şahmerdan 1940,
* Lüzumsuz Adam 1948, 
* Mahalle Kahvesi 1950, 
* Havada Bulut 1951, 
* Kumpanya 1951, 
* Havuz Başı 1952, 
* Son Kuşlar , 
* Alemdağ'da Var Bir Yılan 1953, 
* Az Şekerli 1954

### Μυθιστορήματα
* Bir Takım Insanlar 1944,
* Kayıp Aranıyor 1953

### Ποίηση
* Şimdi Sevişme Vakti 1953

## Παραπομπές


## Εξωτερικοί σύνδεσμοι

* Μετάφραση του "Semaver" (Το Σαμοβάρι) στα γερμανικά από H. Ozkan
* Μετάφραση του "Dülger Balığının Ölümü" στα Αγγλικά από H. Hacıhabiboğlu

Κατηγορία:Τούρκοι λογοτέχνες
Κατηγορία:Τούρκοι ποιητές
Κατηγορία:Τούρκοι διηγηματογράφοι
Κατηγορία:Τούρκοι μυθιστοριογράφοι
Τεφρώδες φως

frame|right|Επεξηγητικό διάγραμμα τεφρώδους φωτός
right|thumb|Τεφρώδες φως: Η φωτεινή περιοχή φωτίζεται άμεσα από τον Ήλιο, ενώ το υπόλοιπο του φεγγαριού φωτίζεται αμυδρά από το φως που αντανακλάται από τη Γη.
**Τεφρώδες φως** ή *γαιόφως* χαρακτηρίζεται στην Αστρονομία το αμυδρό φως που φωτίζει το στραμμένο προς τη Γη σκοτεινό τμήμα της Σελήνης, όταν αυτή βρίσκεται σε φάση λεπτού μηνίσκου, έτσι ώστε να καθίσταται ο δίσκος της αμυδρά ορατός.

Το τεφρώδες αυτό φως οφείλεται στο ανακλώμενο από τη Γη ηλιακό φως. Όμως και η Γη παρατηρούμενη από τη Σελήνη παρουσιάζει ομοίως συμπληρωματικές φάσεις. Έτσι κατά τη διάρκεια των φάσεων της Σελήνης όσο ο μηνίσκος αυτής γίνεται πλατύτερος τόσο και η ένταση του τεφρώδους φωτός μειώνεται λόγω του προοδευτικού της φωτισμού από τον Ήλιο, αλλά και αντίθετα, της προοδευτικής μείωσης του ανακλωμένου φωτός από τη Γη. Αυτό έχει ως συνέπεια το τεφρώδες φως να εξαφανίζεται τελείως στη φάση του τετάρτου.

Σημειώνεται ότι το ανακλώμενο φως της Γης (ο δίσκος της οποίας είναι 14 φορές μεγαλύτερος της Σελήνης) είναι πολύ μεγαλύτερο. Η μέση λευκαύγεια της Γης είναι 0,37, έναντι της Σελήνης που είναι 0,12.

Κατηγορία:Παρατηρησιακή αστρονομία
Κατηγορία:Φως
Κατηγορία:Σελήνη
Κατηγορία:Ουράνια φαινόμενα
Sigur Rós - Heima

Το **Heima** ή αλλιώς **Sigur Rós – Heima** είναι ντοκιμαντέρ και διπλό DVD που αναφέρεται στην περιοδεία των Sigur Rós στην Ισλανδία το καλοκαίρι του 2006.Κατά τη διάρκεια της περιοδείας αυτής το συγκρότημα έδωσε δύο μεγάλες συναυλίες στο Miklatún – Ρέικιαβικ (30 Ιουλίου) και το Άσμπυργκι (4 Αυγούστου), καθώς και μικρής κλίμακας συναυλίες στα Όλαφσβικ (24 Ιουλίου), Ισαφγιόρθουρ (26 Ιουλίου), Ντγιούπαβικ (27 Ιουλίου), Háls, Öxnadalur (28 Ιουλίου) και Σεϋθισφγιόρθουρ (3 Αυγούστου) καθώς και μία συναυλία διαμαρτυρίας στο Snæfellsskála (3 Αυγούστου). Το ντοκιμαντέρ περιλαμβάνει επίσης μία ακουστική συναυλία που δόθηκε για την οικογένεια και τους φίλους του συγκροτήματος στην Gamla Borg, καφετέρια στην μικρή κωμόπολη Μποργκ, στις 22 Απριλίου 2007.

Το ντοκυμαντέρ έκανε πρεμιέρα στην Ισλανδία, στην εναρκτήρια προβολή του Διεθνές Φεστιβάλ Κινηματογράφου του Ρέικιαβικ στις 27 Σεπτεμβρίου 2007. Η διεθνής πρεμιέρα της ταινίας έγινε στην Ελλάδα, στα πλαίσια του Φεστιβάλ Κινηματογράφου Νύχτες Πρεμιέρας στις 29 Σεπτεμβρίου 2007, παρουσία του σκηνοθέτη της ταινίας Ντιν ΝτεΜπλουά και του παραγωγού του συγκροτήματος, οι οποίοι προλόγισαν την ταινία και δέχτηκαν ερωτήσεις από το κοινό μετά τη λήξη της προβολής. Το διπλό DVD εκδόθηκε στις  5 Νοεμβρίου 2007 (4 Δεκεμβρίου στη Βόρεια Αμερική). Το πρώτο DVD θα εμπεριέχει το ντοκιμαντέρ, ενώ το δεύτερο θα έχει μεγάλης διάρκειας εκδοχές των τραγουδιών. Υπάρχουν δύο εκδόσεις του DVD, από τις οποίες η μία περιλαμβάνει μικρό βιβλίο με ατμοσφαιρικές φωτογραφίες από την περιοδεία. Το DVD πούλησε 5.000 αντίτυπα στον Καναδά, και κέρδισε έτσι ένα Χρυσό Βραβείο των *Video Certifications*..

Ο τίτλος *Heima* μεταφράζεται ως "*στο σπίτι, στην πατρίδα*".

## Λίστα κομματιών

**DVD1**

# Glósóli
# Sé Lest
# Agaetis Byrjun
# Heysátan
# Olsen Olsen
# Von
# Gítardjamm
# Vaka
# A Ferd Til Breidafjardar 1922 (με τον Steindór Andersen)
# Starálfur
# Hoppípolla
# Popplagið
# Samskeyti

**DVD2**

# Glósóli
# Sé Lest
# Heysátan
# Agaetis Byrjun
# Gítardjamm
# Daudalagið
# Vaka (Snæfell)
# Vaka (Álafoss)
# Starálfur
# Heima
# Rimur
# Popplagið
# Hoppípolla
# Olsen Olsen
# Samskeyti
# Von

## Παραπομπές


## Εξωτερικοί σύνδεσμοι

*Το site του Heima
*Επίσημος ιστότοπος των Sigur Rós
*Ανακοίνωση τύπου 
*Kvikmyndir.is (Icelandic)
*Το Heima στο IMDB

Κατηγορία:Sigur Rós
Κατηγορία:Ισλανδικές ταινίες
Συγκρότημα εκτοξεύσεων 16

Το ***συγκρότημα εκτοξεύσεων*** πυραύλων με τον αριθμό ***LC-16*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. Είναι μέρος του συμπλέγματος συγκροτημάτων εκτόξευσης διηπειρωτικών βαλλιστικών βλημάτων (αγγλ. Intercontinental Ballistic Missile, ICBM).

## Ιστορικό
Χτίστηκε το 1959 μαζί με τα συγκροτήματα LC-15, LC-19 και LC-20 και προορίστηκε για τους πυραύλους Τιτάνας. Πρώτη εκτόξευση έγινε στις 12 Δεκεμβρίου 1959, με έναν Τιτάνα Ι. Η εκτόξευση απέτυχε, αφού ο πύραυλος ανατινάχτηκε λίγα μέτρα μετά από την απογείωση.

Επειδή στις επόμενες πέντε εκτοξεύσεις Τιτάνων το 1960 μόνο δύο είχαν επιτυχία, οι Τιτάνες Ι εγκαταλείφθηκαν και οι εκτοξεύσεις συνέχισαν με  πυραύλους Τιτάνας ΙΙ. Η πρώτη εκτόξευση ήταν επιτυχημένη. Ο πύραυλος διάνυσε μια απόσταση 8.000 χλμ. πάνω από τον Ατλαντικό. Ακολούθησαν συνολικά επτά εκτοξεύσεις, από τις οποίες μέχρι τις 29 Μαΐου 1962 απέτυχαν μόνο τρεις.

Μετά την ολοκλήρωση του προγράμματος Τιτάνας παραχωρήθηκε τον Ιανουάριο του 1965 από την πολεμική αεροπορία USAF στην NASA για δοκιμαστικά του προγράμματος Απόλλων. Η NASA τελικά το επέστρεψε πίσω στην πολεμική αεροπορία. 

Μέχρι τις 22 Μαρτίου 1988 διενεργήθηκαν περισσότερες από εκατό εκτοξεύσεις πυραύλων Pershing και οι εγκαταστάσεις αποσυναρμολογήθηκαν.

## Περιγραφή του συγκροτήματος
Η αρχική μορφή του συγκροτήματος ήταν παρόμοια με αυτήν των άλλων συγκροτημάτων του 1959. Είχε έναν σταθερό βοηθητικό πύργο για την εκτόξευση και έναν κινούμενο πύργο εργασιών και συντήρησης. Ο πύργος αυτός κατέκλεινε για να πάρει οριζόντια θέση στο έδαφος.

Σημαντική λεπτομέρεια ήταν η «γκαρνταρόμπα», (αγγλ. "Suiting Trailer"), μια αίθουσα στην οποία οι αστροναύτες έμπαιναν στην στολή υπό την βοήθεια τεχνικού προσωπικού, πριν την εκτόξευσή τους από το γειτονικό συγκρότημα LC-19.

Αργότερα το συγκρότημα τροποποιήθηκε για τις ανάγκες των πυραύλων Pershing.

## Εξωτερικοί σύνδεσμοι
* LC-16 στον Astronautix.com (αγγλ.)
* Φωτογραφίες της αποστολής Απόλλο 

Κατηγορία:Συγκροτήματα εκτόξευσης πυραύλων Κέιπ Κανάβεραλ
Αντραβέ

Το όνομα **αντραβέ** έφερε γυναικεία μόδα που λανσαρίστηκε και επικράτησε στη περίοδο του Α΄ Παγκοσμίου Πολέμου (1912 - 1913). Κύριο χαρακτηριστικό της μόδας αυτής ήταν η πολύ μακριά φούστα μέχρι πελμάτων, που λίγο πιο κάτω από τα γόνατα έφερε εξωτερικά ταινία σε μορφή ζώνης που την συνέσφιγγε ελαφρά.

Η μόδα αυτή που παρεμπόδιζε τον μεγάλο βηματισμό αλλά και την άνοδο σε σκάλες διακωμωδήθηκε ευρύτατα στις θεατρικές επιθεωρήσεις, αλλά και από τους γελοιογράφους της εποχής, γεγονός που συνετέλεσε στη πολύ γρήγορη παρέλευσή της.

Κατηγορία:Μόδα
Κατηγορία:Ένδυση
Slackware

To **Slackware** είναι μία διανομή Linux η οποία δημιουργήθηκε και συντηρείται από τον Patrick Volkerding. Ήταν μία από τις πρώτες διανομές που δημιουργήθηκαν και αυτή την στιγμή είναι η παλαιότερη που βρίσκεται ακόμα σε ανάπτυξη.

## Ιστορία
Η διανομή πρωτοεμφανίστηκε στις 16 Ιουλίου του 1993 ως μια παραλλαγή της δημοφιλούς τότε SLS. Από τότε ακολούθησαν διάφορες μικρές ή μικρότερες εκδόσεις έως το 1999, οπότε και αριθμός έκδοσης άλλαξε από 4 σε 7 για λόγους μάρκετινγκ.
Από τότε διανέμεται νέα έκδοση περίπου κάθε 9-12 μήνες, με αποτέλεσμα αυτή την στιγμή να βρισκόμαστε στην έκδοση 15
Απο την έκδοση 13.0 και μετά το Slackware υποστηρίζει και την αρχιτεκτονικη x86_64.

## Φιλοσοφία
Ο δημιουργός της διανομής ήταν και παραμένει οπαδός της φιλοσοφίας KISS (Keep It Simple, Stupid). Αυτή βρίσκει εφαρμογή κυρίως στην δομή του συστήματος με αποτέλεσμα αφενός οι εφαρμογές που χρησιμοποιούνται να έχουν από μηδενικές έως ελάχιστες αποκλίσεις από τον γνήσιο κώδικα τον δημιουργών τους,σε αντίθεση με την πλειονότητα των διανομών οι οποίες κάνουν σημαντικές αλλαγές, αφετέρου να υπάρχουν ελάχιστα γραφικά εργαλεία για την ρύθμιση του συστήματος αλλά αυτή να είναι εφικτή τροποποιώντας τα εξαιρετικά σχολιασμένα αρχεία ρυθμίσεων.

## Διαχείριση πακέτων
Ένα σημείο που έχει προκαλέσει μεγάλες διαφωνίες στην κοινότητα χρηστών είναι το σύστημα διαχείρισης πακέτων της διανομής, το οποίο χρησιμοποιεί απλά συμπιεσμένα αρχεία με επέκταση .tgz ή .txz (xz αλγόριθμο συμπίεσης). Αντίθετα με την συντριπτική πλειονότητα ανάλογων συστημάτων, το tgz δεν υποστηρίζει κάποιο τρόπο αυτόματης εγκατάστασης των προαπαιτούμενων επιλογών (dependency resolution). Αντίθετα, προωθείται η άποψη ότι ο χρήστης πρέπει να γνωρίζει τι είναι εγκατεστημένο στο σύστημα του, οπότε και θα ξέρει αν πρέπει να εγκαταστήσει επιπλέον στοιχεία.

## Διανομές βασισμένες στο Slackware
thumb|350px|Δέντρο των διανομών που βασίζονται στο Slackware
Η ανοικτή δομή της διανομής, η απλή διαχείριση πακέτων καθώς και οι ελάχιστες αλλαγές που κάνει στα αρχικά πακέτα την έχουν κάνει πολύ δημοφιλή σαν διανομή βάσης για άλλες πιο εξειδικευμένες διανομές. Μερικές από αυτές είναι:

* Το Slax, μία αρκετά δημοφιλής διανομή τύπου live cd.
* Το Salix OS, μια διανομή προσανατολισμένη σε χρήστες desktop.
* Το Zenwalk Linux 
* Το Vector Linux 
* Το Slackintosh, μια έκδοση για αρχιτεκτονική PowerPC.
* Το Slam64 μια έκδοση για αρχιτεκτονική x86_64.
* Το Bluewhite64 μια ακόμα έκδοση για αρχιτεκτονική x86_64.
* Το Porteus, μια εν'αρχή παράγωγη έκδοση του Slax, η οποία όμως πλέον στηρίζεται στο slackware σε συνδυασμό με τα Linux Live Scripts  .
* Το Slackel , μια Ελληνική διανομή που συντηρείται από τον Δημήτρη Τζέμο.Βασίζεται σε Slackware και Salix. Είναι συμβατό και με τα δύο.

## Εξωτερικοί σύνδεσμοι

* Η ιστοσελίδα της διανομής.
* Ένα e-book για την εγκατάσταση & διαχείριση του Slackware.
* Η Ελληνική έκδοση του Slackbook.
* Επιπλέον εγχειρίδιο που καλύπτει τα βασικά της διαχείρισης του Slackware.
* Εξήγηση του συστήματος εκκίνησης του Slackware.
* Ένα φόρουμ για χρήστες της διανομής.
* Μια ιστοσελίδα με scripts για το χτίσιμο πακέτων.
* HOW TO: Εγκατάσταση Slackware Linux
* 

Κατηγορία:Διανομές Linux
Συγκρότημα εκτοξεύσεων 14

Το ***συγκρότημα εκτοξεύσεων*** πυραύλων με τον αριθμό ***LC-14*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Μέριττ στη Φλόριντα.

Χρησιμοποιήθηκε για την εκτόξευση διάφορων πύραυλων τύπου Atlas. Εκεί έγινε και η εκτόξευση του Mercury-Atlas 6 της  NASA, που μετέφερε τον Τζον Γκλεν, τον πρώτο αμερικανό στο διάστημα.

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 5

Το ***συγκρότημα εκτοξεύσεων*** πυραύλων με τον αριθμό ***LC-5*** στο ακρωτήριο Κανάβεραλ ήταν διαστημική βάση της Πολεμικής Αεροπορίας στην  περιοχή του νησιού Merritt στην Φλόριντα. 
Χρησιμοποιήθηκε από την NASA για την εκτόξευση πυραύλων Redstone και Δία.

## Ιστορικό
Πρώτη εκτόξευση έγινε στις 19 Ιουλίου 1956.
Συνολικά έγιναν εικοσιτρείς εκτοξεύσεις, από τις οποίες δεκαέξι ήταν πύραυλοι Redstone και επτά πύραυλοι Δίας. 
Η τελική εκτόξευση ήταν η πτήση του Liberty Bell 7 με τον Gus Grissom στις 21 Ιουλίου 1961. Οργανωμένες περιηγήσεις στο οχυρό καταφύγιο διοργανώνει το κέντρο επισκεπτών του Kennedy Space Center.
Έγινε γνωστό από την εκτόξευση του Mercury-Redstone 3 της NASA, που μετέφερε τον Alan Shepard, τον πρώτο Αμερικανό στο διάστημα.
Άλλες σημαντικές εκτοξεύσεις από αυτή την εξέδρα ήταν του Mercury-Redstone 4 με τον Gus Grissom, η πτήση του Mercury-Redstone 1, το Mercury-Redstone 1A, και Mercury-Redstone 2 με επιβάτη τον χιμπατζή Ham.

## Εξωτερικοί σύνδεσμοι
* https://web.archive.org/web/20090414180519/http://www.astronautix.com/sites/capallc5.htm

Κατηγορία:Συγκροτήματα εκτόξευσης πυραύλων Κέιπ Κανάβεραλ
Συγκρότημα εκτοξεύσεων 2

Το ***συγκρότημα εκτοξεύσεων*** πυραύλων με τον αριθμό ***LC-2*** στο ακρωτήριο Κανάβεραλ ήταν στρατιωτική (και όχι διαστημική) βάση της Πολεμικής Αεροπορίας στην  περιοχή του νησιού Merritt στην Φλόριντα. 

## Ιστορικό
Βρίσκεται στο ανατολικό άκρο του Κέιπ Κανάβεραλ και ανήκει στο σύμπλεγμα συγκροτημάτων LC-1, LC-3 και LC-4 για την εκτόξευση των διηπειρωτικών βαλλιστικών βλημάτων Snark. 

Χτίστηκε στις αρχές της δεκαετίας του 1950.

Πρώτη εκτόξευση έγινε με δοκιμαστικό πύραυλο Snark στις 18 Φεβρουαρίου 1954.
Χρησιμοποιήθηκε μέχρι το 1960 και μεταβλήθηκε αργότερα σε αεροδρόμιο για ελικόπτερα για την εξυπηρέτηση του προγράμματος Mercury.  

Τελευταία χρησιμοποιήθηκε τη δεκαετία του 1980 για αποστολές αεροστάτων ραντάρ.
## Χρονολογία εκτοξεύσεων

## Εξωτερικοί σύνδεσμοι
* Encyclopedia Astronautica
* Global Security
* Image of current site

Κατηγορία:Συγκροτήματα εκτόξευσης πυραύλων Κέιπ Κανάβεραλ
Δομημένος προγραμματισμός

Στην πληροφορική **δομημένος προγραμματισμός** (structured programming) ή **διαδικαστικός προγραμματισμός** (procedural programming) είναι μία προσέγγιση στον προγραμματισμό, η οποία βασίζεται στην έννοια της *κλήσης διαδικασίας*. Η διαδικασία, γνωστή επίσης και ως ρουτίνα, υπορουτίνα, μέθοδος ή συνάρτηση (δεν σχετίζεται άμεσα με τη μαθηματική έννοια της συνάρτησης), είναι απλά ένα αυτοτελές σύνολο εντολών προς εκτέλεση.

Ο δομημένος προγραμματισμός βασίζεται στην αρχή του διαίρει και βασίλευε, καθώς διασπά το βασικό πρόβλημα σε μικρότερα υποπροβλήματα (γνωστά επίσης και ως εργασίες). Κάθε εργασία με πολύπλοκη περιγραφή διαιρείται σε μικρότερες, έως ότου οι εργασίες να είναι αρκετά μικρές, περιεκτικές και εύκολες προς κατανόηση. 

## Ιστορική διαδρομή
Ιστορικά ο δομημένος προγραμματισμός αναπτύχθηκε ύστερα από έρευνα κατά τη δεκαετία του 1960, ως βελτίωση του ήδη υπάρχοντος διαδικαστικού προγραμματισμού. Ένα από τα πιο σημαντικά αποτελέσματα αυτής της έρευνας ήταν η ανάπτυξη της γλώσσας Pascal (γλώσσα προγραμματισμού), από τον Νίκλαους Βιρτ (Niklaus Wirth) το 1971, η οποία σύντομα έγινε η προτιμώμενη γλώσσα διδασκαλίας σε πολλά πανεπιστήμια. Η έννοια της διαδικασίας επομένως ήταν προϋπάρχουσα αλλά δεν έπαιζε τόσο σημαντικό ρόλο στη δομή των υπό συγγραφή εφαρμογών, καθώς τα δεδομένα ήταν αρκετά διαχωρισμένα από τις διαδικασίες και έπρεπε ο προγραμματιστής να θυμάται για κάθε διαδικασία ποια άλλη καλούσε, αλλά και ποια δεδομένα διαφοροποιούνταν. Καθώς όμως οι περισσότερες διαδικαστικές γλώσσες γρήγορα υιοθέτησαν στοιχεία ώστε να υποστηρίζουν δομημένο προγραμματισμό, οι δύο όροι σήμερα έχουν πρακτικώς ταυτιστεί. Με τον καιρό οι δομημένες γλώσσες έφτασαν να μην επαρκούν για τη συγγραφή προγραμμάτων, επεκτάθηκαν και ως λύση υιοθετήθηκε ο αντικειμενοστρεφής προγραμματισμός.

## Πλεονεκτήματα
Ο δομημένος προγραμματισμός βοηθάει την ευκολότερη συγγραφή πολύπλοκων προγραμμάτων. Με τον δομημένο προγραμματισμό γίνεται πιο εύκολη και ταχύτερη η διαχείριση, η συντήρηση και η αποσφαλμάτωση, καθώς βασίζεται σε μεγαλύτερες, πολυπλοκότερες και περιεκτικότερες μονάδες, όπως οι διαδικασίες, αντί για μεμονωμένες εντολές.

## Παράδειγμα
Παράδειγμα δομημένου προγραμματισμού σε γλώσσα C:

 #include 
   int sum(int,int);
    
   int main() {
       int x,y;
 
       puts("Δύο ακέραιοι με κενό ενδιάμεσα:");
       scanf("%d %d",&x,&y);
       printf("Sum is %d\n", sum(x,y));
 
       return 0;
   }
 
   int sum(int k, int l) {
       return k+l;
   }

## Παραπομπές


Κατηγορία:Ιδεολογικές δομές προγραμματισμού
Προστακτικός προγραμματισμός

Στην πληροφορική καλούμε **προστακτικό προγραμματισμό** (Αγγλικά: *Imperative programming*), σε αντίθεση με το **[[Δηλωτικός προγραμματισμός|δηλωτικό προγραμματισμό]]**, ένα προγραμματιστικό υπόδειγμα όπου το ζητούμενο κατασκευάζεται / υπολογίζεται αλλάζοντας την κατάσταση του υπολογιστή μέσω εντολών. Η ιδέα είναι ότι έχουμε εντολές/*statements* που συνήθως μοιράζονται κοινές μεταβλητές. 

Το υπόδειγμα αυτό ακολουθούν οι διαδικαστικές γλώσσες προγραμματισμού, όπως η Pascal, η C , η Fortran, κ.α., αλλά και πολλές αντικειμενοστρεφείς γλώσσες όπως η Java, η C++, η C#, κ.α. Η ιδέα του προστακτικού προγραμματισμού απορρέει από την αρχιτεκτονική φον Νόιμαν η οποία σχεδιάστηκε την δεκαετία 1940. Κατά την αρχιτεκτονική αυτή η κάθε εντολή (γλώσσας μηχανής) εκτελείται διαδοχικά (σε κάθε κύκλο λειτουργίας του επεξεργαστή). Η μετέπειτα ανάπτυξη των γλωσσών προγραμματισμού υψηλού επιπέδου (όπως για παράδειγμα η Pascal ή η C) βασίστηκαν στην αρχιτεκτονική φον Νόιμαν και υλοποίησαν το υπόδειγμα του προστατικού προγραμματισμό όπου ο προγραμματισμός γίνεται σε γλώσσα υψηλού επιπέδου. 

Σε μια γλώσσα προστακτινού προγραμματισμού (σε σύγκριση με μια γλώσσα συναρτησιακού προγραμματισμού) έχουμε πολύπλοκη σημασιολογία, πολύπλοκο συντακτικό και η αποδοτική εκτέλεση του προγράμματος είναι ευθύνη του προγραμματιστή. Στην περίπτωση που θέλουμε το πρόγραμμα να εκτελεστεί ταυτόχρονα σε περισσότερους πυρήνες ο προγραμματιστής πρέπει να το σχεδιάσει το πρόγραμμα και την ταυτόχρονη εκτέλεση, σε αντίθεση σε ένα πρόγραμμα συναρτησιακού προγραμματισμού το οποίο μπορεί να εκτελεστεί ταυτόχρονα χωρίς παραπάνω σχεδίαση από τον προγραμματιστή (λόγω των αναδρομικών κλήσεων συναρτήσεων κλπ). 

## Παράδειγμα
Αν θέλουμε να υπολογίσουμε το άθροισμα ακέραιων αριθμών από το 1 μέχρι ένα αριθμό *n* σε κάποια προστακτική γλώσσα προγραμματισμού θα χρησιμοποιούσαμε 2 μεταβλητές οι οποίες θα αλλάζανε τιμές κατά την εκτέλεση του προγράμματος  όπως φαίνεται στο παρακάτω ψευδοκώδικα:


```pascal
count := 0
total := 0 
repeat
   count := count + 1
   total := total + count
until
   count = n
```


ή υλοποιημένο στην γλώσσα C++:


```cpp
int count=0;
int total=0;
do {
   count++;
   total+=count;
} while (count!=n);
```


Στο παράδειγμα αυτό οι τιμές των μεταβλητών *count* και *total* κατά την διάρκεια εκτέλεσης του κώδικα αλλάζουν τιμές μέχρι να υπολογιστεί το άθροισμα και αυτό ο τύπος προγραμματισμού λέγεται προστακτικός. Το πρόβλημα αυτό θα μπορούσε να λυθεί με μια αναδρομική συνάρτηση πάνω σε μια λίστα με τιμές 1..n μεθοδολογία η οποία δεν συνηθίζεται στον προστακτικό προγραμματισμό αλλά στον δηλωτικό προγραμματισμό όπως φαίνεται στην αναδρομική κλίση λίστας με 3 αριθμούς:


```
sum [1,2,3]
= 1 + sum[2,3]
= 1 + (2 + sum[3])
= 1 + (2 + (3 + sum[]))
= 1 + (2 + (3 + 0))
= 6
```


## Δείτε επίσης
* Δηλωτικός προγραμματισμός

## Παραπομπές


Κατηγορία:Ιδεολογικές δομές προγραμματισμού
Θυμιανά Χίου

Τα **Θυμιανά** είναι κωμόπολη και το μεγαλύτερο Μαστιχοχώρι της Χίου, σε απόσταση 6 χιλιομέτρων από την πόλη (Χώρα) της Χίου. Υπάγεται στη Δημοτική Ενότητα Αγίου Μηνά. Επίνειό του θεωρείται η Αγία Ερμιόνη, όπου και βρίσκεται μεγάλο αλιευτικό καταφύγιο. Κοντινές παραλίες είναι ο Μέγας Λιμιώνας και ο Καρφάς, περιοχή με ιδιαίτερη τουριστική ανάπτυξη.

Καλώς ήρθατε στα Θυμιανά, ένα από τα 24 Μαστιχοχώρια, πολύ κοντά στον Κάμπο και σε απόσταση 7χλμ. από την πόλη της Χίου, γνωστό για την ξακουστή καφέ-κόκκινη θυμιανούσικη πέτρα και τους μαστόρους της με την οποία χτίστηκαν τα αρχοντικά του Κάμπου. Ως το 1954 ονομαζόταν Ευφημιανά (ίσως λόγω της καλής φήμης από την πέτρα) και προήλθε από την ένωση των τριών Μεσαιωνικών οικισμών, Ανδρικιανών, Βρανών και Πατρικιών. Με πληθυσμό 1566 κατοίκων (2011) υπάγεται στη Δημοτική Ενότητα Αγίου Μηνά και περιλαμβάνει τους παράλιους οικισμούς : Μέγα Λιμνιώνα, Αγία Ερμιόνη και Καρφά. 

**Άγιος Ευστράτιος:** Καύχημα και προστάτης του χωριού. Ο ναός, βασιλική με τρούλο, δεύτερος μεγαλύτερος της Χίου, χτίστηκε με θυμιανούσικη πέτρα το 1890 από Θυμιανούσους μαστόρους. Αποτελεί δείγμα υψηλής αρχιτεκτονικής και παράδειγμα εφαρμογής της Θυμιανούσικης Πέτρας. Εξαιρετική και η βοτσαλωτή αυλή του. Εκεί υπάρχει το Μαυσωλείο του Μητροπολίτη Χίου Ιωακείμ Στρουμπή. 

**Βότες:** Τμήμα του Μεσαιωνικού χωριού που έκλεινε με τέσσερις μεγάλες πόρτες για να προφυλάσσεται από τις επιδρομές των πειρατών. 

**Καρούλι:** Παραδοσιακό πηγάδι στο κέντρο του χωριού. 

**Άγιος Γιάννης του Φακά:** Εκκλησάκι με βυζαντινές τοιχογραφίες που υπέστησαν φθορές από τους Τούρκους στη σφαγή του 1822. 

**Κήπος Φατούρου:** Στο κέντρο του δεσπόζει ο ανδριάντας του Θυμιανούση ήρωα Ιωάννη Φατούρου που χάθηκε στη σφαγή του Αγίου Μηνά,  2 Απριλίου 1822. Στον Κήπο υπάρχει η προτομή του Μητροπολίτη Χίου  Ιωακείμ Στρουμπή (1880-1950). 

**Άγιοι Ανάργυροι:** Μοναστήρι στο ύψωμα ανατολικά του χωριού με μοναδική θέα. 

**Στένακας:** Στενό πέρασμα ή τοποθεσία 1600 περ. μέτρα ΝΑ του χωριού, απ΄όπου ακούγονταν οι στεναγμοί όσων δούλευαν στις πελεκανιές του, με στοές, τις λεγόμενες «κούφες». Εδώ αντιμετώπισαν οι Θυμιανούσοι τους πειρατές που αποβιβάστηκαν στον Μέγα Λιμνιώνα και τους νίκησαν. Αναπαράσταση της μάχης αυτής είναι το Ταλίμι.

Κατηγορία:Χωριά της περιφερειακής ενότητας Χίου
Κατηγορία:Δήμος Χίου
Τζον Λέτζεντ

Ο **Τζον Λέτζεντ ** (*John Legend*, 28 Δεκεμβρίου 1978) είναι Αμερικανός τραγουδιστής, τραγουδοποιός και πιανίστας της ριθμ εν μπλουζ.

## Βιογραφία
Γεννήθηκε ως Τζον Ρότζερ Στίβενς (*John Roger Stephens*) στις 28 Δεκεμβρίου του 1978, στο Κολούμπους του Οχάιο. Άρχισε να μαθαίνει πιάνο από την ηλικία των 3 ετών, με δασκάλα τη γιαγιά του. Επέλεξε να σπουδάσει στο Πανεπιστήμιο της Πενσυλβάνια λογοτεχνία, παρά το ότι όπως δήλωσε είχε δεχτεί υποτροφίες από τα πανεπιστήμια Τζώρτζταουν, Χάρβαρντ και το Κολέγιο Μόρχαους.

Το πρώτο του άλμπουμ με τίτλο *Get Lifted*, έγινε πλατινένιο και κυκλοφόρησε το 2004. Στη δισκογραφική δουλειά αυτή συνεργάστηκε με τους καλλιτέχνες της ραπ, Κένιε Γουέστ και Σνουπ Ντογκ. Το πρώτο του τραγούδι από το δεύτερό του άλμπουμ, *Once Again*, με τον τίτλο "Save Room" έκανε επιτυχία. 

Το 2007 έλαβε μέρος στη συναυλία *Live Earth*, ενώ έχει αναπτύξει και φιλανθρωπική δραστηριότητα. 

Ο Λέτζεντ έχει τιμηθεί με 9 βραβεία Γκράμι.

## Δισκογραφία

### Studio albums

### Άλμπουμ συνεργασίες

### Live albums
* 2001: *Live At Jimmy's Uptown*
* 2002: *Live At SOB's*
* 2003: *Solo Sessions Vol. 1: Live at the Knitting Factory*
* 2006: *John Legend: Live at the House of Blues*
* 2007: *John Legend: Live at the Tin Angel*

### Solo singles

### Ειδικές εμφανίσεις

### Εμφανίσεις σε mixtapes
* 2003: *I'm Good* - Κένιε Γουέστ ("Intro" με τον John Legend)
* 2003: "Got Nowhere" (Remix) - Κένιε Γουέστ
* 2003: "Last Night" με τους John Legend - Kanye West
* 2003: *Get Well Soon* - Κένιε Γουέστ ("Home" με τον John Legend)
* 2004: "Used to Love U" (Remix) με Naledge - John Legend
* 2006: "Do What I Gotta Do" - John Legend [The Good Life Mixtape]
* 2006: "Back In The Day" - The Last Poets με John Legend [The Good Life Mixtape]
* 2006: "So High (Cloud 9 Remix)" - John Legend με τη Λορίν Χιλ [The Good Life Mixtape]
* 2006: "All Falls Down (Live)" - Κένιε Γουέστ με John Legend [The Good Life Mixtape]

## Βραβεία (νικητής)

* **Βραβεία Γκράμι**
** **2011, καλύτερη ερμηνεία με τραγούδι παραδοσιακής R&B:Hang On In There**
** **2011, καλύτερο R&B Album: Wake Up!**
** **2011, καλύτερο τραγούδι R&B : Shine**
** **2009, καλύτερη ερμηνεία R&B από ντουέτο ή συγκρότημα: Stay with Me (By the Sea)**
** **2007, καλύτερη ανδρική R&B ερμηνεία: Heaven**
** **2007, καλύτερη ερμηνεία R&B από ντουέτο ή συγκρότημα: Family Affair**
** **2006, καλύτερου νέου καλλιτέχνη**
** **2006, καλύτερο R&B Album: Get Lifted **
** **2006, καλύτερη R&B ανδρική ερμηνεία: Ordinary People**

## Παραπομπές


## Εξωτερικοί σύνδεσμοι

* John Legend - Επίσημος ιστότοπος
* Η φιλανθρωπική του δράση
* John Legend - επίσημη αγγλική ιστοσελίδα.

Κατηγορία:Αμερικανοί τραγουδιστές
Κατηγορία:Αμερικανοί πιανίστες
Κατηγορία:Βραβευμένοι με Grammy
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Αμερικανοί ηθοποιοί κινηματογράφου
Δηλωτικός προγραμματισμός

Στην επιστήμη υπολογιστών **δηλωτικός προγραμματισμός** (Αγγλικά: *declarative programming*) είναι ένα προγραμματιστικό υπόδειγμα όπου, σε αντίθεση με τον **[[προστακτικός προγραμματισμός|προστακτικό προγραμματισμό]]**, το ζητούμενο αποτέλεσμα υπολογίζεται περιγράφοντας απλώς τις επιθυμητές ιδιότητες του.  Παραδείγματα γλωσσών δηλωτικού προγραμματισμού είναι η Haskell, η Prolog, η SQL, η HTML και η CSS.

Ένα παράδειγμα δηλωτικού προγραμματισμού είναι η χρήση των κανονικών εκφράσεων όπου υπάρχουν στις περισσότερες σύγχρονες γλώσσες προγραμματισμού. Ο προγραμματιστής απλά δηλώνει την κανονική έκφραση (regexpr) και στην συνέχεια υπολογίζεται το ζητούμενο αποτέλεσμα. 

## Δείτε επίσης
* Προστακτικός προγραμματισμός

## Παραπομπές


Κατηγορία:Ιδεολογικές δομές προγραμματισμού
Χέντρικ Λόρεντς

Ο **Χέντρικ Αντόον Λόρεντς** (ολλανδικά: Hendrik Antoon Lorentz, 1853-1928) ήταν Ολλανδός φυσικός.

Ο Λόρεντς είναι γνωστός για τη θεωρία των ηλεκτρονίων και τους ομώνυμους μετασχηματισμούς (Λόρεντς) που περιέγραψε και εφαρμόζονται στην Ειδική Θεωρία της Σχετικότητας. Ασχολήθηκε με τον ηλεκτρισμό, αλλά και με τη Θερμοδυναμική και τη Στατιστική Φυσική.

Μαζί με τον Πίτερ Ζέεμαν (Pieter Zeeman) ερμήνευσε το Φαινόμενο Ζέεμαν, για το οποίο τιμήθηκαν με το Βραβείο Νόμπελ Φυσικής το 1902.

## Παραπομπές


Κατηγορία:Ολλανδοί φυσικοί
Κατηγορία:Θεωρητικοί της σχετικότητας
Κατηγορία:Βραβευμένοι με Νόμπελ Φυσικής
Πείραμα των Μάικελσον και Μόρλεϋ

To 1887, οι Άλμπερτ Μάικελσον (*Albert Michelson*) και Έντουαρντ Μόρλεϋ (*Edward Morley*) πραγματοποίησαν το πείραμα που φέρει τα ονόματά τους. Στόχος του πειράματος ήταν η απόδειξη της ύπαρξης του αιθέρα. Προσπάθησαν λοιπόν να μετρήσουν την ταχύτητα της Γης σε σχέση με αυτόν, συγκρίνοντας τη συμβολή δύο δεσμών φωτεινών ακτίνων. Ανακάλυψαν πως η ταχύτητα του φωτός ήταν πάντα η ίδια, προς κάθε κατεύθυνση. 
Το πείραμα των Μάικελσον-Μόρλεϋ απέδειξε τη μη ύπαρξη του αιθέρα, την ύπαρξη δηλαδή μιας απόλυτης ταχύτητας - αυτής του φωτός, η οποία δεν εξαρτάται από τον παρατηρητή, και οδήγησε τον Άλμπερτ Αϊνστάιν στη Θεωρία της Σχετικότητας.

Κατηγορία:Ειδική σχετικότητα
Μαικελσον Μορλευ
Αχμέτ Χασίμ

Ο **Αχμέτ Χασίμ** (τουρκ.*Ahmet Haşim*, 1884 - 4 Ιουνίου 1933) ήταν σημαίνων Τούρκος ποιητής των αρχών του 20ού αιώνα.

## Βιογραφία
Γεννήθηκε στη Βαγδάτη, με πιθανολογούμενο έτος γεννήσεως το 1884, αν και δεν είναι σίγουρο. Ο πατέρας του ήταν ο επαρχιακός κυβερνήτης του Οθωμανικού σαντζάκ του Φιζάν. Γύρω στο 1893, μετά το θάνατο της μητέρας του, ο Αχμέτ πήγε με τον πατέρα του στη Κωνσταντινούπολη. Το 1906, έχοντας αποφοιτήσει από το *Mekteb-i Sultanî* (σημερινό Λύκειο Γαλατασαράι), άρχισε να δουλεύει στη *Reji*, το κρατικό μονοπώλιο καπνού, και ενεγράφη στη σχολή νομικής στο Πανεπιστήμιο της Κωνσταντινούπολης. Μεταξύ του 1908 και 1910, ο Χασίμ εργάστηκε ως καθηγητής γαλλικών στη Σμύρνη και ως υπάλληλος στο Γραφείο Δημοσίων Χρεών (*Düyun-u Umumiye*). Υπηρέτησε στον Α' Παγκόσμιο πόλεμο κυρίως στην Μικρά Ασία. Μετά τον πόλεμο επέστρεψε στην Κωνσταντινούπολη και εργάστηκε στην Οθωμανική Τράπεζα. Μετά την εγκαθίδρυση της Δημοκρατίας της Τουρκίας, ο Χασίμ εργάστηκε ως καθηγητής αισθητικής στην Ακαδημία Καλών Τεχνών και ως καθηγητής Γαλλικών στο Πανεπιστήμιο της Κωνσταντινούπολης. Για πολλά χρόνια έγραψε επίσης δοκίμια για τις εφημερίδες *Akşam* και *İkdâm*. Πέθανε στις 4 Ιουνίου 1933. 

Η ύστερη ποίηση του Αχμέτ Χασίμ έχει επηρεαστεί από τον Γαλλικό Συμβολισμό και ιδιαίτερα από την ποίση του Ανρί ντε Ρενιέρ, τον οποίο ο Χασίμ θαύμαζε. 

## Παραπομπές


## Βιβλιογραφία
**Ποίηση**
**Göl Saatleri*, 1921
**Piyâle*, 1926

**Πρόζα**
**Bize Göre*, 1928
**Gurebâhâne-i Laklakan*, 1928
**Frankfurt Seyahatnamesi*, 1933

## Εξωτερικοί σύνδεσμοι
* siraze.net στα Τούρκικα 

Κατηγορία:Τούρκοι συγγραφείς
Κατηγορία:Τούρκοι ποιητές
Κατηγορία:Τούρκοι δοκιμιογράφοι
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Gulfstream G500

Τα **Gulfstream G500** και **G550** είναι επιχειρηματικά αεροσκάφη, κατασκευασμένα από την Gulfstream Aerospace και αποτελούν εκδόσεις του Gulfstream V. 

## Εξέλιξη
### Gulfstream G500

Το **Gulfstream G500** είναι έκδοση του Gulfstream V η οποία παρουσιάστηκε το 2002 και πιστοποιήθηκε από την FAA το 2003. Εισήχθη σε υπηρεσία το 2004. Έχει μικρότερη χωρητικότητα καυσίμου από το G550 και εμβέλεια 10,742 χιλιομέτρων, την ίδια εξωτερική εμφάνιση και πιλοτήριο, δίχως το σύστημα ενίσχυσης της όρασης (Enhanced Vision System), το οποίο όμως μπορεί να τοποθετηθεί κατόπιν παραγγελίας.

### Gulfstream G550

Το **Gulfstream G550** παρουσιάστηκε στην αγορά το 2003 και είχε αυξημένες επιδόσεις, με την εμβέλεια να έχει αυξηθεί στα 12,501 χιλιόμετρα, καθιστώντας το επιχειρηματικό αεροσκάφος με την μεγαλύτερη ταχύτητα στον κόσμο. Το πιλοτήριο είναι εξοπλισμένο με τέσσερις οθόνες πολλαπλών χρήσεων και σύστημα ενίσχυσης της όρασης (Enhanced Vision System), για μεγαλύτερη ασφάλεια σε συνθήκες χαμηλής ορατότητας. 

Κύριοι ανταγωνιστές του Gulfstream 550 είναι τα Airbus Corporate Jet, Boeing Business Jet και Bombardier Global Express.

## Χρήστες

;
Η Ελληνική Πολεμική Αεροπορία χρησιμοποιεί 2 Gulfstream G500 για μεταφορά σημαντικών προσώπων (VIP transport) και κυρίως μεταφορά κυβερνητικών αξιωματούχων. Τα αεροσκάφη είναι εξοπλισμένα με συστήματα αντιπυραυλικής προστασίας.

;
Το Ισραήλ απέκτησε αεροσκάφη Gulfstream G550, εξοπλισμένα με ραντάρ IAI Phalcon, για αποστολές Έγκαιρης Προειδοποίησης (AEW). 

;
Η πολεμική αεροπορία της Σιγκαπούρης παρήγγειλε 4 Gulfstream G550 για χρήση σε αποστολές Έγκαιρης Προειδοποίησης (AEW). Το πρώτο αναμένεται να παραδοθεί το 2008 και αναμένεται να καταστούν επιχειρησιακά μέχρι το 2010.

;
Η κυβέρνηση της Τανζανίας απέκτησε ένα G550 για κυβερνητική χρήση το 2004.

;
* Αμερικανική Πολεμική Αεροπορία - C-37B
* Αμερικανικό Πολεμικό Ναυτικό
:Το Αμερικανικό Πολεμικό Ναυτικό χρησιμοποιεί τέσσερα G550 με την ονομασία **C-37B** για μεταφορά σημαντικών προσώπων (VIP transport)

## Παρόμοια Αεροσκάφη

* Gulfstream V
* Gulfstream G450

## Συγκρίσιμα Αεροσκάφη

* Bombardier Global Express
* Bombardier Global 5000
* Dassault Falcon 7X
* Boeing Business Jet
* Airbus A318 Elite

## Πηγές
*Αυτό το άρθρο αντλεί πληροφορίες από μία ιστοσελίδα της Αμερικανικής Κυβέρνησης (This article contains information that came from a US Government website, in the public domain).* USAF Website

FAA G550 ownership registry by state

## Εξωτερικοί σύνδεσμοι

* Το Gulfstream G500 στην επίσημη ιστοσελίδα της Gulfstream
* Το Gulfstream G550 στην επίσημη ιστοσελίδα της Gulfstream
* Το Gulfstream G500 στην επίσημη ιστοσελίδα της Ελληνικής Πολεμικής Αεροπορίας
* Το Gulfstream G500 στο globalsecurity.org
* Το Gulfstream G550 στο globalsecurity.org
* Το Gulfstream G500 στο airliners.net
* Το Gulfstream G550 στο airliners.net

Κατηγορία:Αεροσκάφη της Ελληνικής Πολεμικής Αεροπορίας
Κατηγορία:Πολιτικά αεροσκάφη
Κατηγορία:Επιχειρηματικά αεροσκάφη
G500
Total War (σειρά)

Η ***Total War*** είναι σειρά βιντεοπαιχνιδιών στρατηγικής σε γύρους, δημιουργήθηκε από την Sega και την Creative Assembly. Περιλαμβάνει τέσσερα παιχνίδια, τα οποία διαφέρουν μεταξύ στον τομέα του σεναρίου και σε διαφορετικά χαρακτηριστικά του. Τρία από αυτά έχουν τα δικά τους πακέτα επέκτασης, και συνολικά πέντε. 	

## Βιντεοπαιχνίδια
***': Διαδραματίζεται στον Ιαπωνικό Μεσαίωνα το 1600 μ.Χ. 
***': Διαδραματίζεται στην περίοδο του Ευρωπαϊκού Μεσαίωνα το 1087 με 1453 μ.Χ.
***': Διαδραματίζεται στην περίοδο της Ρωμαϊκής Αυτοκρατορίας το 264 με 14 μ.Χ.
*''[[Medieval II: Total War]]'': Διαδραματίζεται στα έτη 1080 με 1530 μ.Χ., η αυτόνομη συνέχεια του ''Medieval: Total War''
***': Διαδραματίζεται στην εποχή της Βιομηχανικής Επανάστασης.

## Επεκτάσεις
**Mongol Invasion*: επέκταση του *Shogun: Total War*
**Viking Invasion*: επέκταση του *Medieval: Total War*
**Barbarian invasion*: επέκταση του *Rome: Total War*
**Alexander*: επέκταση του *Rome: Total War*
**Kingdoms*: επέκταση του *Medieval II: Total War*

## Παραπομπές


## Εξωτερικοί σύνδεσμοι
* Επίσημη ιστοσελίδα
* Επίσημο blog 


Κατηγορία:Βιντεοπαιχνίδια στρατηγικής
Κατηγορία:Σειρές βιντεοπαιχνιδιών
Παράδοξο EPR

Το **Παράδοξο EPR** (από τα αρχικά των ονομάτων των φυσικών που το διατύπωσαν το 1935: **Ε**instein,**P**odolsky και **R**osen) λέει πως: *"Αν μπορούμε, χωρίς καθόλου να διαταράξουμε ένα σύστημα, να προβλέψουμε με βεβαιότητα την τιμή ενός [[φυσικό μέγεθος|φυσικού μεγέθους]], τότε υπάρχει κάποιο στοιχείο φυσικής πραγματικότητας που αντιστοιχεί σ'αυτό το φυσικό μέγεθος"*. Το παράδοξο διατυπώθηκε σαν απόδειξη της ύπαρξης φυσικών πραγματικοτήτων, κάτι στο οποίο διαφωνούσε η κβαντική μηχανική.

Γνωστο και ως η αποκοσμη δραση εξ αποστάσεως, αυτο το φαινομενο περιγραφει καταλληλα την αρχη της κατάρρευσης της κυματοσυνάρτησης.

Κατηγορία:Κβαντική μηχανική
Τζεμάλ Σουρεγιά

Ο **Τζεμάλ Σουρεγιά** (τουρκ.*Cemal Süreya*, Ερζιντζάν, 1931 – Κωνσταντινούπολη, 9 Ιανουαρίου 1990) ήταν Τούρκος συγγραφέας.

Αποφοίτησε από τη Σχολή Πολιτικών Επιστημών στο Πανεπιστήμιο της Άγκυρας. Υπήρξε ο αρχισυντάκτης του λογοτεχνικού περιοδικού *Papirus*. Ο Τζεμάλ Σουρεγιά είναι εξέχον μέλος της *Δεύτερης Νέας Γενιάς* της Τουρκικής ποίησης, αφηρημένου και μεταμοντέρνου κινήματος που δημιουργήθηκε ως αντίδραση στο πιο δημοφιλές κίνημα της ομάδας Γκαρίπ. Επαναλαμβανόμενο θέμα του έργου του Τζεμάλ Σουρεγιά είναι η αγάπη, μέσω της ερωτικής της οντότητας. Ποιήματα και άρθρα του έχουν δημοσιευτεί σε περιοδικά όπως τα *Yeditepe*, *Yazko*, *Pazar Postası*, *Yeni Ulus*, *Oluşum*, *Türkiye Yazıları*, *Politika*, *Aydınlık*, και *Somut*. Θεωρείται πως επέδρασε σημαντικά στην ποίηση του Σουνάι Ακίν.

## Έργα
### Ποίηση
**Üvercinka* (1958)
**Göçebe* (1965)
**Beni Öp Sonra Doğur Beni* (1973)
**Sevda Sözleri* (Ποιητική συλλογή, 1984)
**Güz Bitiği* (1988)
**Sıcak Nal* (1988).

### Άρθρα
**Şapkam Dolu Çiçekle* (1976)
**Günübirlik* (1982)
**99 yüz* (1990)
**Folklor Şiire Düşman* (1992)
**Uzat Saçlarını Frigya* (1992)
**Aritmetik iyi Kuşlar Pekiyi* (1993) -για παιδιά

## Παραπομπές


## Εξωτερικοί σύνδεσμοι
* 

Κατηγορία:Τούρκοι ποιητές
Κατηγορία:Τούρκοι συγγραφείς
Μίρκο Τομασόνι

Ο **Μίρκο Τομασόνι** (ιταλικά: *Mirko Tomassoni*, 1969 - ) είναι ένας από τους δύο Κυβερνώντες Διοικητές στον Άγιο Μαρίνο. Ανέλαβε Κυβερνών Διοικητής μαζί με τον Λούκα Σαντολίνι την 1η Οκτωβρίου 2018, για περίοδο 6 μηνών Προηγουμένως, υπηρέτησε ξανά στο αξίωμα αυτό, μαζί με τον Αλμπέρτο Σέλβα από το 2007 ως το 2008. 

## Βιογραφικά στοιχεία
Γεννήθηκε στις 24 Απριλίου 1969. Το 1999 τραυματίστηκε σε τροχαίο ατύχημα και έκτοτε κυκλοφορεί σε αναπηρικό αμαξίδιο. Εξελέγη τρεις φορές στο τοπικό συμβούλιο και στη συνέχεια στο Μέγα και Γενικό Συμβούλιο.
Τον Ιούνιο του 2006 εξελέγη βουλευτής στο Μέγα και Γενικό Συμβούλιο ως ανεξάρτητος στη λίστα του Κόμματος των Σοσιαλιστών και Δημοκρατών. Με την εκλογή του ως Κυβερνών Διοικητής έγινε το πρώτο ΑΜΕΑ που εξελέγη στη θέση αυτή.  Με βάση τους νόμους του Αγίου Μαρίνου, έπειτα από τη λήξη της θητείας του, επέστρεψε στην πολιτική ζωή. Συνέγραψε το βιβλίο *Βολιβία 2013* που εκδόθηκε στις 19 Μαρτίου 2014. 

Τον Οκτώβριο του 2018 διορίστηκε ξανά Κυβερνών-Διοικητής, για το εξάμηνο ως τον Απρίλιο του 2019.

## Παραπομπές


## Εξωτερικοί σύνδεσμοι
* Προσωπικός ιστότοπος 

Τομασονι
Μοντίμπο Σιντιμπέ

Ο **Μοντιμπό Σιντιμπέ** (γαλλικά: *Modibo Sidibé*, 1952-) ήταν πρωθυπουργός του Μάλι από τον Σεπτέμβριο του 2007 ως τις 3 Απριλίου του 2011.

## Καριέρα
Γεννήθηκε στην Μπαμακό στις 7 Σεπτεμβρίου του 1952. Από το 1986 ως το 1989 υπηρέτησε στο υπουργείο Άμυνας.  Έπειτα από την ανατροπή του Μούσα Τραορέ, τον Μάρτιο του 1991, ο Σιντιμπέ υπηρέτησε στην προσωρινή κυβέρνηση του Αμαντού Τουμανί Τουρέ, ως τεχνικός σύμβουλος του υπουργείου Άμυνας. Στη συνέχεια υπηρέτησε στα υπουργεία Εσωτερικών, Άμυνας  και το 1992 έγινε υπουργός Υγείας και Κοινωνικής Αλληλεγγύης, αρμόδιος επίσης για την Τρίτη Ηλικία. Την περίοδο από το 1997 ως και το 2002 ήταν υπουργός Εξωτερικών. Τον Ιούνιο του 2002 ορίστηκε Γραμματέας της Προεδρίας, θέση που κράτησε μέχρι την πρωθυπουργοποίησή του

Έχει υπηρετήσει επίσης ως Γενικός Διευθυντής της Αστυνομίας.

## Πρωθυπουργία
Ο Πρόεδρος Τουρέ τον διόρισε πρωθυπουργό, στη θέση του παραιτηθέντα Ουσμάνι Ισούφι Μαϊγκά, στις 28 Σεπτεμβρίου 2007. Η κυβέρνηση του Σιντιμπέ ανέλαβε επίσημα στις 3 Οκτωβρίου του ιδίου έτους, χωρίς σημαντικές αλλαγές σε σχέση με την προηγούμενη σύνθεση.

Τον διαδέχθηκε στην πρωθυπουργία, τον Απρίλιο του 2011, η Σισέ Μαριάμ Καϊνταμά Σιντιμπέ.

## Παραπομπές


Κατηγορία:Πρωθυπουργοί του Μάλι